Շատերը մեր կազմակերպության անունը հիշատակելիս ասում են JNews: Նախապատմությունը նրանում է, որ ԼՀԱ-ի կողմից 2008թ. հիմնադրած JNews.am կայքի միջոցով կազմակերպության անդամները տարիներ շարունակ ներկայացնում էր Հայաստանում և տարածաշրջանում ԶԼՄ-ների, խոսքի ազատությանը, առցանց իրավունքին և գրագիտությանը վերաբերող խնդիրներն ու իրադարձությունները, ինչպես նաև տեղեկացնում մասնագիտական որակավորումը բարձրացնող միջոցառումների մասին: Այն նաև սիրված հարթակ էր ուսանողների համար` անդրանիկ նյութերը «Ուսանողի հայացք» բաժնում հրապարակելու համար: Կայքում առկա մասնագիտական նյութերն ու հետազոտական աշխատանքներն այսօր էլ պահանջարկ են վայելում մասնագիտական շրջանակներում: Այսպիսի շտեմարան հնարավոր է դարձել ստեղծել «Լրագրողներ հանուն ապագայի» աշխատակազմի, գործընկերների և կամավորների անձնուրաց աշխատանքի արդյունքում: Կայքում առկա են նաև այլ լրատվամիջոցների կողմից թողարկված ակտուալ հրապարակումներ՝ ԶԼՄ-ների մասին: